b'\n_START_ARTICLE_\nArtemidin tempelj v Efezu\n_START_SECTION_\nLokacija in zgodovina\n_START_PARAGRAPH_\nArtemidin tempelj je stal v bli\xc5\xbeini starodavnega mesta Efez, pribli\xc5\xbeno 75 km ju\xc5\xbeno od sodobnega pristani\xc5\xa1kega mesta Izmir v Tur\xc4\x8diji. Danes je kraj na robu dana\xc5\xa1njega naselja Sel\xc3\xa7uk._NEWLINE_Sveto mesto (temenos) v Efezu je bilo veliko starej\xc5\xa1e od Artemidinega templja. Pavzanias je bil prepri\xc4\x8dan, da je nastalo pred jonsko kolonizacijo in bilo starej\xc5\xa1e od Apolonovega Didimajona v Didimi. [3] Po njegovem mnenju so bili predjonski prebivalci mesta Lelegi in Lidijci. Kalimah je v svoji Himni Artemidi pripisal prvi temenos v Efezu Amazonkam, katere \xc4\x8da\xc5\xa1\xc4\x8denje je bilo po njegovem mnenju osredoto\xc4\x8deno na podobo (bretas) Artemide, njihove matere boginje. Pavzanias je zapisal, da je Pindar verjel, da so bile tempeljske Amazonke vpletene v obleganje Aten. Tacit je tudi verjel, da so sodelovale Amazonke, Pavzanias pa je menil, da je tempelj nastal pred Amazonkami. _NEWLINE_Sodobna arheologija ne more potrditi Kalimahovih Amazonk, vendar se Pavzaniasov opis o anti\xc4\x8dnem mestu zdi utemeljen. Pred prvo svetovno vojno so izkopavanja David Georgea Hogarta odkrila tri zaporedne tempeljske stavbe.  Ponovna izkopavanja v letih 1987/88  so potrdila, da je bila lokacija zasedena \xc5\xbee v bronasti dobi z zaporedjem lon\xc4\x8darskih najdb, ki se raztezajo naprej v srednje geometri\xc4\x8dno obdobje, ko je bil peripter s tlemi iz trde gline zgrajen v drugi polovici 8. stoletja pred na\xc5\xa1im \xc5\xa1tetjem. Peripter v Efezu je najzgodnej\xc5\xa1i primer takega templja na obali Male Azije in morda najzgodnej\xc5\xa1i gr\xc5\xa1ki tempelj, ki ga obdajajo kolonade._NEWLINE_V 7. stoletju pred na\xc5\xa1im \xc5\xa1tetjem je tempelj uni\xc4\x8dila poplava, ki je nasula ve\xc4\x8d kot pol metra peska in mulja nad prvotna tla gline. Med poplavnimi ru\xc5\xa1evinami so bili ostanki grifina iz rezbarjene slonovine in drevo \xc5\xbeivljenja, o\xc4\x8ditno severnosirska in nekaj izvrtanih jantarnih kapljic elipti\xc4\x8dnega pre\xc4\x8dnega prereza. Te so bile verjetno enkrat oble\xc4\x8dene v leseno podobo (hoanon) Gospe iz Efeza, ki je bila uni\xc4\x8dena ali najdena med poplavo. Bammer ugotavlja, da nadaljnja uporaba "ka\xc5\xbee, da je ohranjanje identitete aktualne lokacije imelo pomembno vlogo v sveti organizaciji", \xc4\x8deprav je bila nagnjena k poplavljanju in se je med 8. in 6. stoletjem nanos mulja dvignil za pribli\xc5\xbeno dva metra in \xc5\xa1e 2,4 m med 6. in 4. st. pr. n. \xc5\xa1t.\n_START_SECTION_\nDruga faza\n_START_PARAGRAPH_\nNovi tempelj je vsaj delno sponzoriral kralj Krez, ki je ustanovil lidijski imperij in je bil nadrejen v Efezu.  Zasnovan in zgrajen je bil od pribli\xc5\xbeno 550 pr. n. \xc5\xa1t., je delo kretskega arhitekta Hrerzifrona in njegovega sina Metagena. Bil je 115 m dolg in 46 m \xc5\xa1irok, domnevno prvi gr\xc5\xa1ki tempelj, zgrajen iz marmorja. Njegovi peripterni stebri so stali 13 m visoko, v dvojnih vrstah in oblikovali \xc5\xa1irok ceremonialni prehod okoli cele, ki je hranila kultno podobo boginje. 36 teh stebrov je bilo po mnenju Plinija okra\xc5\xa1eno z reliefi. Ebenovinasto ali iz \xc4\x8drnikaste trte izklesano kultno podobo naj bi izdelal Endojos , naisk (majhen tempelj) pa je bil zgrajen vzhodno od oltarja na prostem._NEWLINE_Bogat talni nanos iz te dobe je prinesel ve\xc4\x8d kot tiso\xc4\x8d predmetov, tudi najzgodnej\xc5\xa1e kovance, izdelane iz elektruma, srebrne in zlate zlitine. Fragmenti nizkega reliefa na najni\xc5\xbejih bobnih templja, ohranjeni v Britanskem muzeju, ka\xc5\xbeejo, da so obogateni stebri poznej\xc5\xa1ega templja, od katerih je nekaj ohranjenih (slika spodaj), razli\xc4\x8dica zgodnej\xc5\xa1ega templja. Plinij starej\xc5\xa1i, ki se zdi, da ni bil seznanjen s starodavno kontinuiteto svetega mesta, je zapisal, da so se novi arhitekti templja odlo\xc4\x8dili, da ga bodo zgradili na mo\xc4\x8dvirnih tleh, kar naj bi ga varovalo pred potresi._NEWLINE_Tempelj je postal pomembna zanimivost, obiskovali so ga trgovci, kralji in popotniki, od katerih so se \xc5\xa1tevilni poklonili Artemidi z nakitom in raznimi predmeti. Prav tako je ponujal zato\xc4\x8di\xc5\xa1\xc4\x8de tistim, ki so be\xc5\xbeali pred preganjanjem ali kaznovanjem, kar je povezano z mitom Amazonk, ki so se dvakrat zatekle v ta tempelj, ker so iskale za\xc5\xa1\xc4\x8dito boginje pred kaznovanjem najprej Dioniza in kasneje Herakleja.\n_START_SECTION_\nUni\xc4\x8denje\n_START_PARAGRAPH_\nLeta 356 pr. n. \xc5\xa1t. je bil tempelj uni\xc4\x8den v grozljivem po\xc5\xbeigu. Herostrat je ogenj podtaknil v lesenem ostre\xc5\xa1ju in si prizadeval za slavo za vsako ceno; od tod izraz herostrati\xc4\x8dna slava. Efe\xc5\xbeani so zaradi tega smrtno obsodili storilca in prepovedali vsakomur omeniti njegovo ime; vendar ga je kasneje omenil Teopomp.  V gr\xc5\xa1ki in rimski zgodovinski tradiciji je uni\xc4\x8denje templja sovpadlo z rojstvom Aleksandra Velikega (okoli 20. in 21. julija 356 pr. n. \xc5\xa1t.). Plutarh je opozoril, da je bila Artemida preve\xc4\x8d zaskrbljena z rojstvom Aleksandra in ni utegnila re\xc5\xa1iti svojega gore\xc4\x8dega hrama.\n_START_SECTION_\nTretja faza\n_START_PARAGRAPH_\nAleksander je ponudil pla\xc4\x8dilo za obnovo templja; Efe\xc5\xbeani so ga takti\xc4\x8dno zavrnili in ga na koncu obnovili po njegovi smrti. Delo se je za\xc4\x8delo leta 323 pr. n. \xc5\xa1t. in nadaljevalo \xc5\xa1e vrsto let. Tretji tempelj je bil ve\xc4\x8dji od drugega; 137 m dolg, 69 m \xc5\xa1irok in 18 m visok z ve\xc4\x8d kot 127 stebri. Atenagora Atenski imenuje Endoja, u\xc4\x8denca Dedala, kiparja glavne kultne podobe Artemide. _NEWLINE_Pavzanias (2. stoletje) poro\xc4\x8da o drugi podobi in oltarju v templju, posve\xc4\x8denem Artemidi Prototroniji (Artemida "na prvem prestolu"), in galeriji slik nad tem oltarjem skupaj s starodavno figuro Niks (prvotne boginje No\xc4\x8d) kiparja Rojkosa (6. stoletje pred na\xc5\xa1im \xc5\xa1tetjem). Plinij opisuje podobe Amazonk, legendarnih ustanoviteljic Efeza in prvih za\xc5\xa1\xc4\x8ditnic Efe\xc5\xa1ke Artemide, ki jih je izklesal Skopas. Literarni viri opisujejo okrasje templja s slikami, stebri naj bi bili oble\xc4\x8deni z zlatom in srebrom, religiozna dela pa priznanih gr\xc5\xa1kih kiparjev Poliklejta, Fidija, Krezila in Fradmona._NEWLINE_Ta rekonstrukcija je pre\xc5\xbeivela 600 let in se ve\xc4\x8dkrat pojavlja v zgodnjih kr\xc5\xa1\xc4\x8danskih knjigah Efeza. Po Novi zavezi je pojav prvega kr\xc5\xa1\xc4\x8danskega misijonarja v Efezu povzro\xc4\x8dil, da so se doma\xc4\x8dini zbali omade\xc5\xbeevana templja. [16] Janezova dela iz 2. stoletja vsebujejo apokrifno pripoved o uni\xc4\x8denju templja: apostol Janez je javno molil v Artemidinem templju, izgnal demone in "naenkrat se je Artemidin oltar razdelil na ve\xc4\x8d ko\xc5\xa1\xc4\x8dkov ... in polovica templja se je zru\xc5\xa1ila", in tako spreobra\xc4\x8dal Efe\xc5\xbeane, ki so jokali, molili ali be\xc5\xbeali. _NEWLINE_V nasprotju s tem je rimski edikt iz leta 162 priznal pomen Artemidinega templja, letnega efe\xc5\xa1kega Artemidinega festivala in ga uradno raz\xc5\xa1irili z nekaj svetih dni na ves mesec, od marca do aprila, bil je "eden najve\xc4\x8djih in najveli\xc4\x8dastnej\xc5\xa1ih verskih festivalov v liturgi\xc4\x8dnem koledarju". _NEWLINE_Leta 268 je bil tempelj uni\xc4\x8den ali po\xc5\xa1kodovan med napadom Gotov, vzhodnogermanskega plemena, ko je vladal cesar Galen: "Respa, Veduc in Thuruar, voditelji Gotov, so z ladjo odpluli \xc4\x8dez o\xc5\xbeino Helesponta v Azijo. Tam so zajeli veliko prebivalcev in po\xc5\xbegali znamenit Dianin tempelj v Efezu", je zapisal Jordanes v delu Getici. _NEWLINE_Nato je bil morda obnovljen ali popravljen, vendar je njegova poznej\xc5\xa1a zgodovina zelo nejasna. Vsaj nekateri kamni iz templja so bili uporabljeni pri gradnji drugih stavb. Nekateri stebri v Hagiji Sofiji so prvotno pripadali Artemidinemu templju, v Parastaseis sintomoi hronikai (hiter zgodovinski zapis) pa je zapisano, da so bili ponovno uporabljeni \xc5\xa1tevilni kipi in drugi dekorativni elementi iz templja v celotnem Konstantinoplu._NEWLINE_Glavni vir za Artemidin tempelj v Efezu sta delo Plinija starej\xc5\xa1ega Naravoslovje (Naturalis historia, XXXVI.xxi.95, Pomponius Mela i:17) in Plutarhovo \xc5\xbdivljenje Aleksandra (ki se nana\xc5\xa1a na po\xc5\xbeig templja).\n_START_SECTION_\nPonovno odkrivanje templja\n_START_PARAGRAPH_\nPo \xc5\xa1estih letih iskanja je mesto templja leta 1869 ponovno odkrila odprava, ki jo je vodil John Turtle Wood in sponzoriral Britanski muzej. Izkopavanja so se nadaljevale do leta 1874.  Nekaj nadaljnjih fragmentov skulptur so na\xc5\xa1li med izkopavanji v letih 1904\xe2\x80\x931906, ki jih je vodil David George Hogarth. Izkopani delci skulptur iz 4. stoletja in nekaj iz prej\xc5\xa1njega templja, ki so bili uporabljeni za zasipavanje med obnovo, so bili sestavljeni in prikazani v "Efe\xc5\xa1ki sobi" Britanskega muzeja.  Poleg tega je muzej del najverjetneje najstarej\xc5\xa1ega skladi\xc5\xa1\xc4\x8da kovancev na svetu (600 pr. n. \xc5\xa1t.), ki je bil pokopan v temeljih arhai\xc4\x8dnega templja. _NEWLINE_Danes je najdi\xc5\xa1\xc4\x8de templja, ki le\xc5\xbei nekoliko zunaj naselja Sel\xc3\xa7uk, ozna\xc4\x8deno z enim samim stebrom, zgrajenim iz zanikrnih fragmentov, odkritih na kraju samem.\n_START_SECTION_\nKult in vpliv\n_START_PARAGRAPH_\nArhai\xc4\x8dni tempelj pod poznej\xc5\xa1imi templji je bil o\xc4\x8ditno neka oblika templja Velike boginje, vendar ni ni\xc4\x8d znano o njenem kultu. Literarni opisi ga opisujejo kot Amazonke in se nana\xc5\xa1ajo na poznej\xc5\xa1ega ustanovitelja mitov gr\xc5\xa1kih naseljencev, ki so razvili kult in tempelj efe\xc5\xa1ke Artemide. Bogastvo in sijaj templja in mesta so bili dokaz o mo\xc4\x8di te boginje in so bili podlaga za lokalen in mednaroden ugled: kljub zaporednim uni\xc4\x8denjem templja je vsaka obnova \xe2\x80\x93 darilo in \xc4\x8dast boginji \xe2\x80\x93 prinesla dodatno blaginjo. Veliko ljudi je pri\xc5\xa1lo v Efez v marcu in v za\xc4\x8detku maja, da se je udele\xc5\xbeilo glavne procesije v \xc4\x8dast Artemide. _NEWLINE_Artemidina sveti\xc5\xa1\xc4\x8da, templji in festivali so bili v celotnem gr\xc5\xa1kem svetu, vendar je bil efe\xc5\xa1ki edinstven. Efe\xc5\xbeani so jo imeli za svojo in zani\xc4\x8devali vse druge. Ko je Perzija zru\xc5\xa1ila in zamenjala lidijskega kralja Kreza, so Efe\xc5\xbeani zmanj\xc5\xa1ali svoj prispevek za obnovo templja. Na splo\xc5\xa1no so Perzijci lepo ravnali z Efezom, umaknili so le nekatere religiozne artefakte iz Artemidinega templja v Sarde in pripeljali perzijske duhovnike v efe\xc5\xa1ki kult, a jim ni bilo opro\xc5\xa1\xc4\x8deno. Ko je Aleksander osvojil Perzijo, je bila njegova ponudba za financiranje druge obnove templja vljudna, vendar so jo zavrnili.  Efe\xc5\xa1ka Artemida je diplomaciji mesta dala mo\xc4\x8dno versko noto._NEWLINE_Pod helensko vladavino in kasneje pod rimsko je bil festival vse bolj glasnik in klju\xc4\x8dna prvina panhelenskega festivala. Bil je del dokon\xc4\x8dne gr\xc5\xa1ke politi\xc4\x8dne in kulturne identitete, bistvene za gospodarsko \xc5\xbeivljenje v tej regiji, in odli\xc4\x8dna prilo\xc5\xbenost, da mladi neporo\xc4\x8deni Grki obeh spolov najdejo partnerje za zakon. V imenu boginje so potekale igre, tekmovanja in gledali\xc5\xa1ke predstave. Plinij opisuje procesijo kot \xc4\x8dudovito mno\xc5\xbeico. Prikazana je na eni od najbolj\xc5\xa1ih Apelovih slik, ki je prikazovala podobo boginje, ki jo je prena\xc5\xa1ala ulica in jo obkro\xc5\xbeajo dekleta.  V rimskem imperialnem obdobju je cesar Komod dal svoje ime za festivalske igre in jih sponzoriral.\n_START_SECTION_\nEfe\xc5\xa1ka Artemida\n_START_PARAGRAPH_\nZ gr\xc5\xa1kega vidika je efe\xc5\xa1ka Artemida zna\xc4\x8dilna oblika boginje Artemide. V gr\xc5\xa1kem kultu in mitu je Artemida Apolonova sestra dvoj\xc4\x8dica, devi\xc5\xa1ka lovka, ki je nadomestila Titanovo Seleno kot boginjo Lune. V Efezu je bila boginja, ki so jo Grki povezovali z Artemido, pokopana v arhai\xc4\x8dni, gotovo predhelenski kultni podobi, ki je bila izrezljana iz lesa in je bila okra\xc5\xa1ena z nakitom._NEWLINE_Robert Fleischer je kot dekoracijo primitivnega hoanona ozna\xc4\x8dil spremenljive lastnosti, medtem ko sta Minucij Feliks in Sveti Hieronim napadala pogansko religijo, kar se bere kot: toliko prsi ali "jajc", kar ozna\xc4\x8duje njeno plodnost (drugi jih razlagajo kot testise \xc5\xbertvovanih bikov na podobi s podobnim pomenom). Najbolj je podobna bli\xc5\xbenjevzhodnim in egip\xc4\x8danskim bo\xc5\xbeanstvom, najmanj gr\xc5\xa1kim, njeno telo in noge so zaprti v obla\xc4\x8dilu, podobnemu sto\xc5\xbecu, kot (term, iz katerega njene noge \xc5\xa1trlijo navzven. Na kovancih, ki so jih izkopali v Efezu, navidezno bogata boginja nosi krono v obliki obzidja, atribut Kibele._NEWLINE_Na kovancih ima roko na palici iz prepletenih ka\xc4\x8d ali na kupu urobor, s ka\xc4\x8do z repom zmaja v ustih. Gospa iz Efeza ima skupno s Kibelo to, da je vsaka slu\xc5\xbeila svetemu templju, sveti \xc5\xbeenski ali sveti prostituciji (hierodules, hiero \xe2\x80\x93 sveti, sveto, dule \xe2\x80\x93 \xc5\xbeenski pomo\xc4\x8dnik) pod vodstvom sve\xc4\x8denice, ki je podedovala svojo vlogo po sve\xc4\x8denikih evnuhih, imenovanih megabizoi , pa tudi mladih devicah (korah). _NEWLINE_"Jajca" ali "prsi" Gospe iz Efeza, ki se zdaj prikazujejo, morajo biti ikonografski potomci jantarnih kapljic, elipti\xc4\x8dne v pre\xc4\x8dnem prerezu in izvrtane za obe\xc5\xa1anje, ki so bile ponovno odkrite pri izkopavanjih 1987/88. Ostale so tam, kjer je starodavne lesene kultne figure ujela poplava v 8. stoletju. Ta oblika nakita kot dojke je bila razvita \xc5\xbee v geometri\xc4\x8dnem obdobju. Hipoteza, ki jo je ponudil Gerard Seiterle, da predmeti v klasi\xc4\x8dnih predstavitvah niso predstavljali bikovih mod oziroma jajc, ni mogo\xc4\x8de opredeliti.  cannot be maintained._NEWLINE_Votivni napis, ki ga je omenila Florence Mary Bennett , ki je najverjetneje iz 3. stoletja pred na\xc5\xa1im \xc5\xa1tetjem, povezuje efe\xc5\xa1ko Artemido s Kreto: "Zdravitelju bolezni, Apolonu, dajalcu svetlobe smrtnikom, je Evtihes dal glas, ki daruje [kip]u kre\xc4\x8danske Gospe iz Efeza, nosilcu svetlobe."_NEWLINE_Gr\xc5\xa1ke navade sinkretizma so prevzele vse tuje bogove v obliki katerega iz olimpskega panteona, ki so jim znani \xe2\x80\x93 v interpretatio graeca \xe2\x80\x93 in jasno je, da je v Efezu identiteta Artemide nastala pri jonskih naseljencih iz "Gospe iz Efeza". Kr\xc5\xa1\xc4\x8danski pristop je bil nasproten strpnemu sinkretisti\xc4\x8dnemu na\xc4\x8dinu poganov do bogov, ki niso bili njihovi. Kr\xc5\xa1\xc4\x8danski napis v Efezu se glasi:_NEWLINE_\xc2\xa0\xc2\xbbUni\xc4\x8dujo\xc4\x8d varljivo podobo demona Artemide, je Demeas postavil ta simbol Resnice, Boga, ki uni\xc4\x8duje idole, in kri\xc5\xbe duhovnikov, smrtonosnega in zmagovalnega znaka Kristusa.\xc2\xab\xc2\xa0_NEWLINE_Trditev, da so Efe\xc4\x8dani mislili, da je njihova kultna slika padla z neba, \xc4\x8deprav je bil znan izvor \xe2\x80\x93 mit na drugih krajih, je znan le v Efezu iz Dela 19:35:_NEWLINE_\xc2\xa0\xc2\xbbKdo ne ve, da je mesto Efez obo\xc5\xbeevalec velike boginje Diane in slike, ki je padla z Jupitra?\xc2\xab\xc2\xa0_NEWLINE_Lynn LiDonnici ugotavlja, da se bodo sodobni znanstveniki verjetno bolj ukvarjali z izvori Gospe iz Efeza in njeno ikonologijo, kot so se njeni privr\xc5\xbeenci kadar koli, in bodo naklonjeni ustvarjanju sinteti\xc4\x8dnega opisa z zbiranjem dokumentacije, ki sega ve\xc4\x8d kot tiso\xc4\x8dletje nazaj, da bi ustvarili ponarejeno, enotno sliko kot nespremenljivo ikono.'